ศาลสั่งคุก 2 ปี ไม่รอลงอาญา “เทพไท” พร้อมน้องชาย ทุจริตเลือกตั้ง นายกฯ อบจ. ปี 57
ศาลจังหวัดนครศรีธรรมราช พิพากษาจำคุก 2 ปี ไม่รอลงอาญา “เทพไท เสนพงศ์” ส.ส.ประชาธิปัตย์ และ "มาโนช" น้องชาย คดีทุจริตเลือกตั้ง นายกฯ อบจ. ปี 57 พร้อมเพิกถอนสิทธิ์เลืกตั้ง 10 ปี
ศาลจังหวัดนครศรีธรรมราช พิพากษาจำคุก 2 ปี ไม่รอลงอาญา “เทพไท เสนพงศ์” ส.ส.ประชาธิปัตย์ และ "มาโนช" น้องชาย คดีทุจริตเลือกตั้ง นายกฯ อบจ. ปี 57 พร้อมเพิกถอนสิทธิ์เลืกตั้ง 10 ปี
28 ส.ค. 2563

ผู้สื่อข่าวรายงานว่า วันนี้ (28 ส.ค.63) ศาลจังหวัดนครศรีธรรมราช อ่านคำพิพากษา คดีที่นายพิชัย บุณยเกียรติ อดีตนายกองค์การบริหารส่วนจังหวัด(อบจ.) นครศรีธรรมราช เป็นโจทก์ยื่นฟ้องนายมาโนช เสนพงศ์ เป็นจำเลยที่ 1 และนายเทพไท เสนพงศ์ เป็นจำเลยที่ 2 ในคดีอาญาฐานร่วมกันกระทำความผิด ในการทุจริตการเลือกตั้งนายกองค์การบริหารส่วนจังหวัดนครศรีธรรมราชเมื่อปี 2557 ตามพระราชบัญญัติการเลือกตั้งสมาชิกสภาท้องถิ่นและผู้บริหารท้องถิ่น พ.ศ.2545
โดยล่าสุดมีรายงานว่า ศาลจังหวัดนครศรีธรรมราช พิพากษาให้จำคุกนายเทพไท เสนพงศ์ ส.ส.ประชาธิปัตย์ และนายมาโนช เสนพงศ์  2 ปี โดยไม่รอลงอาญา และให้เพิกถอนสิทธิ์เลือกตั้ง 10 ปี